*Образец № 2*

**ДЕКЛАРАЦИЯ – СЪГЛАСИЕ**

**за обработка на лични данни съгласно Регламент (ЕС) 2016/679**

Долуподписаният/ната………………………………………………........................

*(изписват се трите имена и ЕГН на субекта на лични данни)*

**ДЕКЛАРИРАМ**:

Съгласен/на съм Окръжен съд – Враца да обработва и съхранява личните ми данни, съгласно изискванията, при спазване на разпоредбите на Закона за защита на личните данни и във връзка с Регламент (ЕС) 2016/679, които предоставям по повод открита процедура за подаване на нов образец на заявление от действащи вещи лица, включени в списъка на вещите лица за съдебния район на Окръжен съд - Враца и Административен съд - Враца.

Известно ми е, че:

- моите лични данни, които съм предоставил/а на Окръжен съд – Враца в рамките на процедурата за подаване на нов образец на заявление от действащи вещи лица, включени в списъка на вещите лица за съдебния район на Окръжен съд - Враца и Административен съд - Враца се обработват от Окръжен съд – Враца за целите на горепосочената процедура и изпълнение на законови задължения на администратора, управлението на човешките ресурси, финансово-счетоводна отчетност;

- информиран/а съм, че Окръжен съд – Враца може да обработва моите лични данни само докато и доколкото това е необходимо във връзка с изпълняването ми на функциите на вещо лице. За обработка извън тези рамки (например, след заличаване от списъка на вещите лица) Окръжен съд – Враца се нуждае от моето допълнително съгласие в съответствие с разпоредбите за защита на личните данни.

- заявлението се съхраняват в Окръжен съд – Враца в срок от 6 (шест) месеца, считано от утвърждаване на списъка за заличаване на вещи лица от списъка на вещите лица за съдебния район на Окръжен съд - Враца и Административен съд - Враца;

- при желание, всеки кандидат може да получи обратно комплекта си с документи, преди изтичането на горепосочения срок.

Информиран/а съм за правото ми да подам жалба до надзорния орган в случай на неправомерно обработване на мои лични данни.

**Дата: ………………… Декларатор: ……………………**

**Информация по чл. 13 от Регламент (ЕС) 2016 / 679, предоставяна от администратора при събиране на лични данни от субекта на лични данни:**

Окръжен съд – Враца обработва лични данни, съблюдавайки принципа на дуализъм, а именно: при изпълнение на съдебните си функции – правораздавателна дейност и като „обикновен“ администратор – при извършване на административна дейност.

**Данни за контакт с администратора:**

Адрес: 3000 гр. Враца, бул. „Христо Ботев“ № 29

Работно време: понеделник – петък, 08:30 ч. – 17:00 ч.

Електронна поща:  vratsa-os@justice.bg

**Цели на обработване:**

Изпълнение на законови задължения на администратора, управлението на човешките ресурси, финансово-счетоводна отчетност. За тези цели се обработват данните на физически лица – кандидати за вещи лица и включени вещи лица в списъка на вещите лица. Обработваните данни включват: физическа идентичност (ЕГН, данни по лична карта), образование, трудова дейност и гражданско-правен статус. Данните от този регистър се обработват в съответствие с действащото законодателство. Правното основание за обработването на тези данни се съдържа в чл. 6, пар. 1, б. „в“ от Регламент (ЕС) 2016/679, Закона за съдебната власт, Наредба № 2/29.06.2015г. за вписването, квалификацията и възнагражденията на вещите лица, Граждански процесуален кодекс, Наказателно-процесуален кодекс, Закона за счетоводството и др.

**Категории получатели на лични данни:**

Окръжен съд – Враца разкрива лични данни на трети страни и получатели само, ако те имат законово основание да ги получат. Категориите получатели на личните данни се определят за всеки конкретен случай, според законовото им основание да получат данни.

Допълнителна информация във връзка с обявената процедура и вътрешните правила за защита на личните данни, приети от администратора, може да се намери на Интернет страницата на Окръжен съд – Враца в раздел „Вещи лица“ и раздел „Защита на личните данни“: www.vratza.court-bg.org